title: 2014/836/ЕС: Решение на Съвета от 27 ноември 2014 година за определяне на някои произтичащи и преходни мерки във връзка с прекратяването на участието на Обединеното кралство Великобритания и Северна Ирландия в някои актове на Съюза в областта на полицейското сътрудничество и съдебното сътрудничество по наказателноправни въпроси, приети преди влизането в сила на Договора от Лисабон

text:
               28.11.2014

               BG

               Официален вестник на Европейския съюз

               L 343/11

         РЕШЕНИЕ НА СЪВЕТА
   от 27 ноември 2014 година
   за определяне на някои произтичащи и преходни мерки във връзка с прекратяването на участието на Обединеното кралство Великобритания и Северна Ирландия в някои актове на Съюза в областта на полицейското сътрудничество и съдебното сътрудничество по наказателноправни въпроси, приети преди влизането в сила на Договора от Лисабон

      (2014/836/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокол №36 относно преходните разпоредби (наричан по-долу„Протокол № 36“), приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия и по-специално член 10, параграф 4, втора алинея от него,
   като взе предвид предложението на Европейската комисия,
   като има предвид, че:

               (1)

               Съгласно Протокол № 36, Обединеното кралство е имало възможност да нотифицира Съвета до 31 май 2014 г., че не приема правомощията на Комисията и на Съда, въведени с Договора от Лисабон по отношение на актове на Съюза в областта на полицейското сътрудничество и съдебното сътрудничество по наказателноправни въпроси, които са били приети преди влизането в сила на Договора от Лисабон.

               (2)

               С писмо до председателя на Съвета от 24 юли 2013 г. Обединеното кралство нотифицира Съвета, че не приема правомощията на Комисията и на Съда, въведени с Договора от Лисабон в областта на полицейското сътрудничество и съдебното сътрудничество по наказателноправни въпроси. Вследствие на това съответните актове в областта на полицейското сътрудничество и съдебното сътрудничество по наказателноправни въпроси престават да се прилагат спрямо Обединеното кралство от 1 декември 2014 г.

               (3)

               Обединеното кралство може да нотифицира желанието си да участва в актовете, чието прилагане към него е прекратено.

               (4)

               Обединеното кралство изрази намерение да нотифицира желанието си да участва в някои от тези актове.

               (5)

               В съответствие с член 10, параграф 4, втора алинея от Протокол № 36 Съветът следва да определи, по предложение на Комисията, необходимите произтичащи и преходни мерки. Съветът може също така, на основание на член 10, параграф 4, трета алинея да приеме решение, съгласно което Обединеното кралство да понася финансовите последици, които необходимо и неизбежно произтичат от прекратяването на участието му в тези актове.

               (6)

               Следва да бъде избегнато всяко нарушение в изпълнението и прилагането на актовете, към които Обединеното кралство е пожелало да се присъедини отново. Следователно тези актове следва да продължат да се прилагат спрямо Обединеното кралство през ограничен преходен период, докато решенията на Съвета и на Комисията, разрешаващи участието на Обединеното кралство, породят действие.

               (7)

               Тъй като Обединеното кралство не е нотифицирало Съвета за желанието си да участва в решения 2008/615/ПВР (1) и 2008/616/ПВР (2) на Съвета и в Рамково решение 2009/905/ПВР на Съвета (3) (наричани по-долу заедно „решенията Прюм“), те ще престанат да се прилагат по отношение на Обединеното кралство от 1 декември 2014 г. Като последица от прекратяването на тяхното прилагане и до момента, в който се присъедини отново към тези актове, Обединеното кралство следва да няма да има достъп, за целите на правоприлагането, до базата данни „Евродак“, създадена с Регламент (ЕС) № 603/2013 на Европейския парламент и на Съвета (4).

               (8)

               Въпреки това, с оглед на практическото и оперативното значение на решенията „Прюм“ за Съюза във връзка с обществената сигурност, и по-специално по отношение на правоприлагането и предотвратяването, разкриването и разследването на престъпления, Обединеното кралство, в тесни консултации с оперативните партньори в Обединеното кралство, другите държави членки, Комисията, Европол и Евроюст, следва да извърши обстоен анализ на въздействието, ползите и разходите, за да направи оценка на преимуществата и практическите ползи от повторното присъединяване на Обединеното кралство към решенията „Прюм“ и необходимите стъпки за това, резултатите от който анализ следва да бъдат публикувани до 30 септември 2015 г.

               (9)

               Ако резултатите от горепосочения анализ са положителни, до 31 декември 2015 г.Обединеното кралство следва да вземе решение за това дали да нотифицира Съвета, в рамките на следващите четири седмици, във връзка с желанието си да участва в решенията „Прюм“, в съответствие с член 10, параграф 5 от Протокол № 36. Обединеното кралство посочи, че се изисква положителен вот в неговия парламент преди вземането на такова решение.

               (10)

               Правилата относно финансовите последици, възникнали в резултат на прекратяването на участието на Обединеното кралство в решенията „Прюм“, са предвидени в Решение 2014/837/ЕС на Съвета (5).

               (11)

               В съответствие с член 10, параграф 4, втора алинея от Протокол № 36 Обединеното кралство не участва в приемането на настоящото решение, но е обвързано от него,

         ПРИЕ НАСТОЯЩОТО РЕШЕНИЕ:
   Член 1
   Актовете, изброени в приложението, продължават да се прилагат спрямо Обединеното кралство до 7 декември 2014 г.
   Член 2
   1.   До 10 дни след 30 ноември 2014 г. Обединеното кралство започва да извършва обстоен анализ на въздействието, ползите и разходите, за да направи оценка на преимуществата и практическите ползи от повторното присъединяване на Обединеното кралство към решенията „Прюм“, както и на необходимите стъпки за това.
   При извършването на анализа то провежда тесни консултации с оперативните партньори в Обединеното кралство, другите държави членки, Комисията, Европол и Евроюст.
   2.   До 30 септември 2015 г. Обединеното кралство публикува резултатите от анализа на въздействието, ползите и разходите, посочен в параграф 1.
   3.   Ако резултатите от анализа въздействието, ползите и разходите са положителни, до 31 декември 2015 г. Обединеното кралство взема решение за това дали да нотифицира Съвета за желанието си да участва в решенията „Прюм“, в съответствие с член 10, параграф 5 от Протокол № 36. Нотификацията се извършва в срок от четири седмици, считано от 31 декември 2015 г.
   Член 3
   До момента, в който породи действие решението, с което се потвърждава участието на Обединеното кралство в решенията „Прюм“, Обединеното кралство няма достъп, за целите на правоприлагането, до базата данни „Евродак“, създадена с Регламент (ЕС) № 603/2013.
   Член 4
   Ако Обединеното кралство не е нотифицирало Съвета във връзка с желанието си да участва в решенията „Прюм“ в срок от четири седмици, считано от 31 декември 2015 г., Комисията представя доклад на Европейския парламент и на Съвета относно последиците от неучастието на Обединеното кралство в посочените решения.
   Член 5
   Настоящото решение влиза в сила на 30 ноември 2014 г.

      Съставено в Брюксел на 27 ноември 2014 година.

            За Съвета

            Председател

         A. GIACOMELLI

      (1)  Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (ОВ L 210, 6.8.2008 г., стр. 1).

      (2)  Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР относно засилването на трансграничното сътрудничество, по-специално в борбата срещу тероризма и трансграничната престъпност (ОВ L 210, 6.8.2008 г., стр. 12).

      (3)  Рамково решение 2009/905/ПВР на Съвета от 30 ноември 2009 г. относно акредитацията на структури, предоставящи услуги във връзка с криминалистичните анализи и извършващи лабораторни дейности (ОВ L 322, 9.12.2009 г., стр. 14).

      (4)  Регламент (ЕС) № 603/2013 на Европейския парламент и на Съвета от 26 юни 2013 г. за създаване на система Евродак за сравняване на дактилоскопични отпечатъци с оглед ефективното прилагане на Регламент (ЕС) № 604/2013 за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство и за искане на сравнения с данните в Евродак от правоприлагащите органи на държавите членки и Европол за целите на правоприлагането и за изменение на Регламент (ЕС) № 1077/2011 за създаване на Европейска агенция за оперативното управление на широкомащабни информационни системи в областта на свободата, сигурността и правосъдието (ОВ L 180, 29.6.2013 г., стр. 1).

      (5)  Решение 2014/837/ЕС на Съвета от 27 ноември 2014 г. за определяне на някои преки финансови последици, възникнали в резултат на прекратяването на участието на Обединеното кралство Великобритания и Северна Ирландия в някои актове на Съюза в областта на полицейското сътрудничество и съдебното сътрудничество по наказателноправни въпроси, приети преди влизането в сила на Договора от Лисабон (вж. страница 17 от настоящия брой на Официален вестник).

      ПРИЛОЖЕНИЕ
      СПИСЪК НА АКТОВЕТЕ, ПОСОЧЕНИ В ЧЛЕН 1

                  1.

                  Конвенция за прилагане на Споразумението от Шенген от 1985 г.: член 39, член 40, член 40, членове 42 и 43 (доколкото те се отнасят до член 40), член 44, член 46, член 47 (с изключение на параграф 2, буква в) и параграф 4), членове 54 — 58, член 59, членове 61 — 69, член 71, член 72, членове 126 — 130, както и заключителният акт — Декларация № 3 (относно член 71, параграф 2) (ОВ L 239, 22.9.2000 г., стр. 19).

                  2.

                  Решение 2000/586/ПВР на Съвета от 28 септември 2000 г. за създаване на процедура за изменение на член 40, параграфи 4 и 5, член 41, параграф 7 и член 65, параграф 2 от Конвенцията за прилагане на Споразумението от Шенген от 14 юни 1985 г. за постепенното премахване на контрола по общите граници (ОВ L 248, 3.10.2000 г., стр. 1).

                  3.

                  Решение 2003/725/ПВР на Съвета от 2 октомври 2003 г. за изменение на член 40, параграфи 1 и 7 от Конвенцията за прилагане на Споразумението от Шенген от 14 юни 1985 г. относно постепенното премахване на контрола по общите граници (ОВ L 260, 11.10.2003 г., стр. 37).

                  4.

                  Съвместно действие 97/827/ПВР на Съвета от 5 декември 1997 г. за създаване на механизъм за оценка на приложението и изпълнението на национално ниво на международните задължения за борба срещу организираната престъпност (ОВ L 344, 15.12.1997 г., стр. 7).

                  5.

                  Акт на Съвета от 18 декември 1997 г. за съставяне, на основание на член К.3 от договора за Европейския съюз, на Конвенцията за взаимопомощ и сътрудничество между митническите администрации (ОВ C 24, 23.1.1998 г., стр. 1).

                  6.

                  Съвместно действие 98/700/ПВР от 3 декември 1998 г., прието от Съвета на основание член К.3 от Договора за Европейски съюз, относно създаването на Европейска система за архивиране на изображения (FADO) (ОВ L 333, 9.12.1998 г., стр. 4).

                  7.

                  Решение 2000/375/ПВР на Съвета от 29 май 2000 г. за борба с детската порнография в Интернет (ОВ L 138, 9.6.2000 г., стр. 1).

                  8.

                  Решение 2000/641/ПВР на Съвета от 17 октомври 2000 г. за създаване на секретариат на съвместните надзорни органи за защита на личните данни, учредени с Конвенцията за създаване на Европейско полицейско бюро (Конвенцията за Европол), Конвенцията за използване на информационните технологии за нуждите на митниците и Конвенцията за прилагане на Споразумението от Шенген за постепенно премахване на контрола по общите граници (Шенгенската конвенция) (ОВ L 271, 24.10.2000 г., стр. 1).

                  9.

                  Решение 2000/642/ПВР на Съвета от 17 октомври 2000 г. относно условията за обмен на информация между звената за финансово разузнаване на държавите членки(ОВ L 271, 24.10.2000 г., стр. 4).

                  10.

                  Решение 2002/187/ПВР на Съвета от 28 февруари 2002 г. за създаване на Евроюст с оглед засилване на борбата срещу сериозната престъпност (ОВ L 63, 6.3.2002 г., стр. 1).

                  11.

                  Решение 2003/659/ПВР на Съвета от 18 юни 2003 г. за изменение на Решение 2002/187/ПВР за създаване на Евроюст за засилване борбата срещу сериозната престъпност (ОВ L 245, 29.9.2003 г., стр. 44).

                  12.

                  Решение 2009/426/ПВР на Съвета от 16 декември 2008 г. за укрепване на Евроюст и за изменение на Решение 2002/187/ПВР за създаване на Евроюст с оглед засилване на борбата срещу сериозната престъпност (ОВ L 138, 4.6.2009 г., стр. 14).

                  13.

                  Решение 2002/348/ПВР на Съвета от 25 април 2002 г. относно сигурността във връзка с футболни срещи с международно значение (ОВ L 121, 8.5.2002 г., стр. 1).

                  14.

                  Решение 2007/412/ПВР на Съвета от 12 юни 2007 г. за изменение на Решение 2002/348/ПВР относно сигурността във връзка с футболни срещи с международно значение (ОВ L 155, 15.6.2007 г., стр. 76).

                  15.

                  Рамково решение 2002/465/ПВР на Съвета от 13 юни 2002 г. относно съвместните екипи за разследване (ОВ L 121, 8.5.2002 г., стр. 1).

                  16.

                  Рамково решение 2002/584/ПВР на Съвета от 13 юни 2002 г. относно европейската заповед за арест и процедурите за предаване между държавите членки (ОВ L 190, 18.7.2002 г., стр. 1).

                  17.

                  Рамково решение 2009/299/ПВР на Съвета от 26 февруари 2009 г. за изменение на рамкови решения 2002/584/ПВР, 2005/214/ПВР, 2006/783/ПВР, 2008/909/ПВР и 2008/947/ПВР, с което се укрепват процесуалните права на лицата и се насърчава прилагането на принципа за взаимното признаване на решения, постановени в отсъствието на заинтересованото лице по време на съдебния процес (ОВ L 81, 27.3.2009 г., стр. 24).

                  18.

                  Рамково решение 2005/214/ПВР на Съвета от 24 февруари 2005 г. относно прилагането на принципа за взаимно признаване на финансови санкции (ОВ L 76, 22.3.2005 г., стр. 16)

                              —

                              Рамково решение 2009/299/ПВР на Съвета от 26 февруари 2009 г. за изменение на рамкови решения 2002/584/ПВР, 2005/214/ПВР, 2006/783/ПВР, 2008/909/ПВР и 2008/947/ПВР, с което се укрепват процесуалните права на лицата и се насърчава прилагането на принципа за взаимното признаване на решения, постановени в отсъствието на заинтересованото лице по време на съдебния процес (ОВ L 81, 27.3.2009 г., стр. 24).

                  19.

                  Рамково решение 2006/783/ПВР на Съвета от 6 октомври 2006 г. за прилагане на принципа за взаимно признаване на решения за конфискация(ОВ L 328, 24.11.2006 г., стр. 59).

                              —

                              Рамково решение 2009/299/ПВР на Съвета от 26 февруари 2009 г. за изменение на рамкови решения 2002/584/ПВР, 2005/214/ПВР, 2006/783/ПВР, 2008/909/ПВР и 2008/947/ПВР, с което се укрепват процесуалните права на лицата и се насърчава прилагането на принципа за взаимното признаване на решения, постановени в отсъствието на заинтересованото лице по време на съдебния процес (ОВ L 81, 27.3.2009 г., стр. 24).

                  20.

                  Рамково решение 2006/960/ПВР на Съвета от 18 декември 2006 г.за опростяване обмена на информация и сведения между правоприлагащите органи на държавите членки на Европейския съюз (ОВ L 386, 29.12.2006 г., стр. 89).

                  21.

                  Решение 2007/171/ЕО на Комисията от 16 март 2007 г. относно определяне на мрежовите изисквания за Шенгенската информационна система II (3-ти стълб) (ОВ L 79, 20.3.2007 г., стр. 29).

                  22.

                  Решение 2007/533/ПВР на Съвета от 12 юни 2007 г. относно създаването, функционирането и използването на Шенгенска информационна система от второ поколение (ШИС II) (ОВ L 205, 7.8.2007 г., стр. 63).

                  23.

                  Решение 2007/845/ПВР на Съвета от 6 декември 2007 г. относно сътрудничеството между Службите за възстановяване на активи на държавите членки при проследяване и установяване на облаги или имущество, свързани с престъпления (ОВ L 332, 18.12.2007 г., стр. 103).

                  24.

                  Рамково решение 2008/977/ПВР на Съвета от 27 ноември 2008 г. относно защитата на личните данни, обработвани в рамките на полицейското и съдебното сътрудничество по наказателноправни въпроси (ОВ L 350, 30.12.2008 г., стр. 60).

                  25.

                  Рамково решение 2008/675/ПВР на Съвета от 24 юли 2008 г. за вземане предвид присъдите, постановени в държавите — членки на Европейския съюз, в хода на новообразувани наказателни производства (ОВ L 220, 15.8.2008 г., стр. 32).

                  26.

                  Рамково решение 2008/909/ПВР на Съвета от 27 ноември 2008 г. за прилагане на принципа за взаимно признаване към съдебни решения по наказателни дела, с които се налагат наказания лишаване от свобода или мерки, включващи лишаване от свобода, за целите на тяхното изпълнение в Европейския съюз (ОВ L 327, 5.12.2008 г., стр. 27).

                              —

                              Рамково решение 2009/299/ПВР на Съвета от 26 февруари 2009 г. за изменение на рамкови решения 2002/584/ПВР, 2005/214/ПВР, 2006/783/ПВР, 2008/909/ПВР и 2008/947/ПВР, с което се укрепват процесуалните права на лицата и се насърчава прилагането на принципа за взаимното признаване на решения, постановени в отсъствието на заинтересованото лице по време на съдебния процес (ОВ L 81, 27.3.2009 г., стр. 24).

                  27.

                  Решение 2008/976/ПВР на Съвета от 16 декември 2008 г. относно Европейската съдебна мрежа (ОВ L 348, 24.12.2008 г., стр. 130).

                  28.

                  Рамково решение 2009/315/ПВР на Съвета от 26 февруари 2009 г. относно организацията и съдържанието на обмена на информация, получена от регистрите за съдимост, между държавите членки (ОВ L 93, 7.4.2009 г., стр. 23).

                  29.

                  Решение 2009/316/ПВР на Съвета от 6 април 2009 г. за създаване на Европейска информационна система за съдимост (ECRIS) в изпълнение на член 11 от Рамково решение 2009/315/ПВР (ОВ L 93, 7.4.2009 г., стр. 33).

                  30.

                  Решение 2009/371/ПВР на Съвета за създаване на Европейска полицейска служба (Европол) (ОВ L 121, 15.5.2009 г., стр. 37).

                  31.

                  Решение 2009/934/ПВР на Съвета от 30 ноември 2009 г. за приемане на правилата за прилагане, регламентиращи отношенията на Европол с партньорите му, включително обмена на лични данни и класифицирана информация (ОВ L 325, 11.12.2009 г., стр. 6).

                  32.

                  Решение 2009/936/ПВР на Съвета от 30 ноември 2009 г. за приемане на правилата за прилагане към аналитичните работни досиета на Европол (ОВ L 325, 11.12.2009 г., стр. 14).

                  33.

                  Решение 2009/968/ПВР на Съвета от 30 ноември 2009 г. за приемане на правилата за поверителност на информацията на Европол (ОВ L 332, 17.12.2009 г., стр. 17).

                  34.

                  Рамково решение 2009/829/ПВР на Съвета от 23 октомври 2009 г. за прилагане между държавите — членки на Европейския съюз, на принципа за взаимно признаване към актове за налагане на мерки за процесуална принуда като алтернатива на предварителното задържане (ОВ L 294, 11.11.2009 г., стр. 20).

                  35.

                  Решение 2009/917/ПВР на Съвета от 30 ноември 2009 г. относно използването на информационни технологии за митнически цели (ОВ L 323, 10.12.2009 г., стр. 20).


title: Решение (ЕС) 2015/1692 на Европейския парламент от 29 април 2015 година относно приключването на сметките на Европейската агенция за управление на оперативното сътрудничество по външните граници на държавите членки на Европейския съюз за финансовата 2013 година

text:
               30.9.2015

               BG

               Официален вестник на Европейския съюз

               L 255/362

      РЕШЕНИЕ (ЕС) 2015/1692 НА ЕВРОПЕЙСКИЯ ПАРЛАМЕНТ
      от 29 април 2015 година
      относно приключването на сметките на Европейската агенция за управление на оперативното сътрудничество по външните граници на държавите членки на Европейския съюз за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция за управление на оперативното сътрудничество по външните граници на държавите членки на Европейския съюз за финансовата 2013 година,

                  —

                  като взе предвид доклада на Сметната палата относно годишните отчети на Европейската агенция за управление на оперативното сътрудничество по външните граници на държавите членки на Европейския съюз за финансовата 2013 година, придружен от отговорите на Агенцията (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Агенцията във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (4) на Съвета, и по-специално член 208 от него,

                  —

                  като взе предвид Регламент (ЕО) № 2007/2004 на Съвета от 26 октомври 2004 г. за създаване на Европейска агенция за управление на оперативното сътрудничество по външните граници на държавите членки на Европейския съюз (5), и по-специално член 30 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0094/2015),

         1.

            Констатира, че окончателните годишни отчети на Европейската агенция за управление на оперативното сътрудничество по външните граници на държавите членки на Европейския съюз са приложени към доклада на Сметната палата.

         2.

            Одобрява приключването на сметките на Европейската агенция за управление на оперативното сътрудничество по външните граници на държавите членки на Европейския съюз, за финансовата 2013 година.

         3.

            Възлага на своя председател да предаде настоящото решение на изпълнителния директор на Европейската агенция за управление на оперативното сътрудничество по външните граници на държавите членки на Европейския съюз, на Съвета, Комисията и Сметната палата и да осигури публикуването му в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 308.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 349, 25.11.2004 г., стр. 1.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: 2007/810/ЕО: Решение на Съвета от 19 ноември 2007 година относно сключването, от името на Европейската общност и нейните държави-членки, на протокол към Споразумението за сътрудничество и митнически съюз между Европейската икономическа общност и Република Сан Марино във връзка с участието, в качеството им на договарящи страни, на Република България и Румъния вследствие на присъединяването им към Европейския съюз

text:
               11.12.2007

               BG

               Официален вестник на Европейския съюз

               L 325/83

         РЕШЕНИЕ НА СЪВЕТА
   от 19 ноември 2007 година
   относно сключването, от името на Европейската общност и нейните държави-членки, на протокол към Споразумението за сътрудничество и митнически съюз между Европейската икономическа общност и Република Сан Марино във връзка с участието, в качеството им на договарящи страни, на Република България и Румъния вследствие на присъединяването им към Европейския съюз
   (2007/810/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално членове 133 и 308, във връзка с второто изречение на член 300, параграф 2, и първата алинея на член 300, параграф 3 от него,
   като взе предвид Акта относно условията за присъединяване на Република България и Румъния към Европейския съюз и промените в Учредителните договори на Европейския съюз, и по-специално член 6, параграф 2 от него,
   като взе пред вид предложението на Комисията,
   като взе предвид становището на Европейския парламент,
   като има предвид, че:

               (1)

               Вследствие на оправомоващаване, предоставено на Комисията на 25 април 2006 г., преговорите с Република Сан Марино по протокол към Споразумението за сътрудничество и митнически съюз между Европейската икономическа общност и Република Сан Марино във връзка с участието, в качеството им на договарящи страни, на Република България и Румъния вследствие на присъединяването им към Европейския съюз, приключиха.

               (2)

               В съответствие с член 6, параграф 2 от Акта относно условията за присъединяване на Република България и Румъния към Европейския съюз и промените в Учредителните договори на Европейския съюз, Комисията представи проект за протокол на Съвета.

               (3)

               Протоколът следва да бъде сключен,

         РЕШИ:
   Член 1
   Протоколът към Споразумението за сътрудничество и митнически съюз между Европейската икономическа общност и Република Сан Марино във връзка с участието, в качеството им на договарящи страни, на Република България и Румъния вследствие на присъединяването им към Европейския съюз („протокол“) се одобрява от името на Европейската общност и нейните държави-членки.
   Текстът на протокола е приложен към настоящото решение.
   Член 2
   Председателят на Съвета е оправомощен да посочи лице/а, упълномощено/и да подпише/ат протокола от името на Общността и нейните държави-членки.
   Член 3
   От името на Общността и нейните държави-членки председателят на Съвета ще предаде инструмента за одобрение, предвиден в член 4 от протокола.

      Съставено в Брюксел на 19 ноември 2007 година.

            За Съвета

            Председател

         L. AMADO

    ---documentbreak---

               11.12.2007

               BG

               Официален вестник на Европейския съюз

               L 325/84

         ПРОТОКОЛ
   към Споразумението за сътрудничество и митнически съюз между Европейската икономическа общност и Република Сан Марино във връзка с участието, в качеството им на договарящи страни, на Република България и Румъния вследствие на присъединяването им към Европейския съюз
   КРАЛСТВО БЕЛГИЯ,
   РЕПУБЛИКА БЪЛГАРИЯ,
   ЧЕШКАТА РЕПУБЛИКА,
   КРАЛСТВО ДАНИЯ,
   ФЕДЕРАЛНА РЕПУБЛИКА ГЕРМАНИЯ,
   РЕПУБЛИКА ЕСТОНИЯ,
   ИРЛАНДИЯ,
   РЕПУБЛИКА ГЪРЦИЯ,
   КРАЛСТВО ИСПАНИЯ,
   ФРЕНСКАТА РЕПУБЛИКА,
   ИТАЛИАНСКАТА РЕПУБЛИКА,
   РЕПУБЛИКА КИПЪР,
   РЕПУБЛИКА ЛАТВИЯ,
   РЕПУБЛИКА ЛИТВА,
   ВЕЛИКОТО ХЕРЦОГСТВО ЛЮКСЕМБУРГ,
   РЕПУБЛИКА УНГАРИЯ,
   МАЛТА,
   КРАЛСТВО НИДЕРЛАНДИЯ,
   РЕПУБЛИКА АВСТРИЯ,
   РЕПУБЛИКА ПОЛША,
   ПОРТУГАЛСКАТА РЕПУБЛИКА,
   РУМЪНИЯ,
   РЕПУБЛИКА СЛОВЕНИЯ,
   СЛОВАШКАТА РЕПУБЛИКА,
   РЕПУБЛИКА ФИНЛАНДИЯ,
   КРАЛСТВО ШВЕЦИЯ И
   ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ
   („ДЪРЖАВИТЕ-ЧЛЕНКИ“)
   представлявани от Съвета на Европейския съюз,
   и
   ЕВРОПЕЙСКАТА ОБЩНОСТ,
   също представлявана от Съвета на Европейския съюз,
   от една страна,
   и
   РЕПУБЛИКА САН МАРИНО,
   от друга страна,
   КАТО ВЗЕХА ПРЕДВИД Споразумението за сътрудничество и митнически съюз между Европейската икономическа общност и Република Сан Марино от 16 декември 1991 г. („споразумението“), което влезе в сила на 1 април 2002 г.,
   КАТО ВЗЕХА ПРЕДВИД присъединяването на Република България и на Румъния („новите държави-членки“) към Европейския съюз на 1 януари 2007 г.,
   КАТО ИМАТ ПРЕДВИД, че новите държави-членки следва да станат договарящи страни по споразумението,
   КАТО ИМАТ ПРЕДВИД, че Договорът за присъединяване оправомощава Съвета на Европейския съюз да сключва, от името на настоящите и новите държави-членки, протокол за присъединяването на нови държави-членки към споразумението,
   СЕ СПОРАЗУМЯХА ЗА СЛЕДНОТО:
   Член 1
   Новите държави-членки стават договарящи страни по споразумението.
   Член 2
   Заглавието на споразумението се заменя със следното:

   Член 3
   Настоящият протокол е неразделна част от споразумението.
   Член 4
   1.   Настоящият протокол се одобрява от Съвета на Европейския съюз, от името на държавите-членки и на Европейската общност, и от Република Сан Марино в съответствие с техните процедури.
   2.   Страните се нотифицират взаимно за приключването на тези процедури. Инструментите за одобрение се депозират в Генералния секретариат на Съвета на Европейския съюз.
   Член 5
   Настоящият протокол влиза в сила в първия ден от първия месец след датата на депозиране на последния инструмент за одобрение.
   Член 6
   Текстовете на споразумението и декларациите, приложени към него, са изготвени на български и на румънски език (1).
   Те са приложени към настоящия протокол и са еднакво автентични с текстовете на другите езици, на които са изготвени споразумението и декларациите, приложени към него.
   Член 7
   Настоящият протокол е изготвен в два еднообразни екземпляра на английски, български, гръцки, датски, естонски, испански, италиански, латвийски, литовски, немски, нидерландски, малтийски, полски, португалски, румънски, словашки, словенски, унгарски, фински, френски, чешки и шведски език, като текстовете на всеки един от тези езици са еднакво автентични.

      Съставено в Брюксел на двадесети ноември две хиляди и седма година.
      Hecho en Bruselas, el veinte de noviembre de dos mil siete.
      V Bruselu dne dvacátého listopadu dva tisíce sedm.
      Udfærdiget i Bruxelles den tyvende november to tusind og syv.
      Geschehen zu Brüssel am zwanzigsten November zweitausendsieben.
      Kahe tuhande seitsmenda aasta novembrikuu kahekümnendal päeval Brüsselis.
      'Εγινε στις Βρυξέλλες, στις είκοσι Νοεμβρίου δύο χιλιάδες επτά.
      Done at Brussels on the twentieth day of November in the year two thousand and seven.
      Fait à Bruxelles, le vingt novembre deux mille sept.
      Fatto a Bruxelles, addì venti novembre duemilasette.
      Briselē, divtūkstoš septītā gada divdesmitajā novembrī.
      Priimta du tūkstančiai septintųjų metų lapkričio dvidešimtą dieną Briuselyje.
      Kelt Brüsszelben, a kétezer-hetedik év november havának huszadik napján.
      Magħmul fi Brussell, fl-għoxrin jum ta' Novembru tas-sena elfejn u sebgħa.
      Gedaan te Brussel, de twintigste november tweeduizend zeven.
      Sporządzono w Brukseli, dnia dwudziestego listopada roku dwa tysiące siódmego.
      Feito em Bruxelas, em vinte de Novembro de dois mil e sete.
      Încheiat la Bruxelles, douăzeci noiembrie două mii șapte.
      V Bruseli dňa dvadsiateho novembra dvetisícsedem.
      V Bruslju, dne dvajsetega novembra leta dva tisoč sedem.
      Tehty Brysselissä kahdentenakymmenentenä päivänä marraskuuta vuonna kaksituhattaseitsemän.
      Som skedde i Bryssel den tjugonde november tjugohundrasju.

         За държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Сан Маρино
         Por la República de San Marino
         Za Republiku San Marino
         For Republikken San Marino
         Im Namen der Republik San Marino
         San Marino Vabariigi nimel
         Για τη Δημοκρατία του Αγίου Mαρίνου
         For the Republic of San Marino
         Pour la République de Saint-Marin
         Per la Repubblica di San Marino
         Sanmarīno Republikas vārdā
         San Marino Respublikos vardu
         A San Marino Köztársaság részéről
         Għar-Repubblika ta' San Marino
         Voor de Republiek San Marino
         W imieniu Republiki San Marino
         Pela República de São Marino
         Pentru Republica San Marino
         Za Sanmarínsku republiku
         Za Republiko San Marino
         San Marinon tasavallan puolesta
         På Republiken San Marinos vägnar

      (1)  Версиите на български и румънски език се публикуват в специалното издание на Официален вестник на по-късна дата.


title: Решение (ЕС, Евратом) 2016/2392 на Съвета от 19 декември 2016 година за назначаване на член на Сметната палата

text:
               29.12.2016

               BG

               Официален вестник на Европейския съюз

               L 358/2

         РЕШЕНИЕ (ЕС, Евратом) 2016/2392 НА СЪВЕТА
   от 19 декември 2016 година
   за назначаване на член на Сметната палата
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 286, параграф 2 от него,
   като взе предвид Договора за създаване на Европейската общност за атомна енергия, и по-специално член 106а от него,
   като взе предвид предложението на Република Естония,
   като взе предвид становището на Европейския парламент (1),
   като има предвид, че:

               (1)

               Мандатът на г-жа Kersti KALJULAID изтече на 6 май 2016 г.

               (2)

               Поради това следва да се бъде назначен нов член,

         ПРИЕ НАСТОЯЩОТО РЕШЕНИЕ:
   Член 1
   Г-н Juhan PARTS се назначава за член на Сметната палата за периода от 1 януари 2017 г. до 31 декември 2022 г.
   Член 2
   Настоящото решение влиза в сила в деня на приемането му.

      Съставено в Брюксел на 19 декември 2016 година.

            За Съвета

            Председател

         L. SÓLYMOS

      (1)  Становище от 14 декември 2016 г. (все още непубликувано в Официален вестник).


title: 2008/492/ЕО: Решение на Съвета от 23 юни 2008 година относно присъединяването на България и Румъния към Конвенцията от 23 юли 1990 г. за премахване на двойното данъчно облагане във връзка с корекцията на печалби на свързани предприятия

text:
               3.7.2008

               BG

               Официален вестник на Европейския съюз

               L 174/1

      РЕШЕНИЕ НА СЪВЕТА

   от 23 юни 2008 година
   относно присъединяването на България и Румъния към Конвенцията от 23 юли 1990 г. за премахване на двойното данъчно облагане във връзка с корекцията на печалби на свързани предприятия
   (2008/492/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Акта за присъединяване от 2005 г., и по-специално член 3, параграф 4 от него,
   като взе предвид препоръката на Комисията,
   като взе предвид становището на Европейския парламент,
   като има предвид, че:

               (1)

               Конвенция 90/436/ЕИО от 23 юли 1990 г. за премахване на двойното данъчно облагане във връзка с корекцията на печалби на свързани предприятия (1) („Арбитражната конвенция“) бе подписана в Брюксел на 23 юли 1990 г. и влезе в сила на 1 януари 1995 г.

               (2)

               Арбитражната конвенция бе изменена с протокол (2), подписан на 25 май 1999 г., който влезе в сила на 1 ноември 2004 г., с конвенция от 21 декември 1995 г. (3), подписана на 21 декември 1995 г., и с конвенция от 8 декември 2004 г. (4), подписана на 8 декември 2004 г.

               (3)

               Член 3, параграф 3 от Акта за присъединяване от 2005 г. предвижда България и Румъния да се присъединят към сключените между държавите-членки конвенции и протоколи, изброени в приложение I към Акта за присъединяване от 2005 r. Това приложение, допълнено с Решение на Съвета 2008/493/ЕО от 23 юни 2008 г. (5) за изменение на приложение I към Акта за присъединяване на България и Румъния, включва и Арбитражната конвенция, протокола, подписан на 25 май 1999 г., конвенцията от 21 декември 1995 г. и конвенцията от 8 декември 2004 г. Те следва да влязат в сила по отношение на България и Румъния на датата, определена от Съвета.

               (4)

               В съответствие с член 3, параграф 4 от Акта за присъединяване от 2005 г. Съветът извършва всички промени, необходими с оглед на присъединяването към тези конвенции и протоколи,

         РЕШИ:
   Член 1
   Арбитражната конвенция се изменя, както следва:

               1)

               В член 2, параграф 2 букви а)—ш) се заменят със следното:

                           „i)

                           в Белгия:

                                       а)

                                       impôt des personnes physiques/personenbelasting

                                       б)

                                       impôt des sociétés/vennootschapsbelasting

                                       в)

                                       impôt des personnes morales/rechtspersonenbelasting

                                       г)

                                       impôt des non-résidents/belasting der niet-verblijfhouders

                                       д)

                                       taxe communale et la taxe d'agglomération additionnelles à l'impôt des personnes physiques/aanvullende gemeentebelasting en agglomeratiebelasting op de personenbelasting

                           ii)

                           в България:

                                       а)

                                       данък върху доходите на физическите лица

                                       б)

                                       корпоративен данък

                           iii)

                           в Чешката република:

                                       а)

                                       daň z příjmů fyzických osob

                                       б)

                                       daň z příjmů právnických osob

                           iv)

                           в Дания:

                                       а)

                                       indkomstskat til staten

                                       б)

                                       den kommunale indkomstskat

                                       в)

                                       den amtskommunale indkomstskat

                           v)

                           в Германия:

                                       а)

                                       Einkommensteuer

                                       б)

                                       Koerperschaftsteuer

                                       в)

                                       Gewerbesteuer, in so far as this tax is based on trading profits

                           vi)

                           в Естония:

                                       а)

                                       tulumaks

                           vii)

                           в Ирландия:

                                       a)

                                       Cáin Ioncaim

                                       б)

                                       Cáin Chorparáide

                           viii)

                           в Гърция:

                                       а)

                                       φόρος εισοδήματος φυσικών προσώπων

                                       б)

                                       φόρος εισοδήματος νομικών προσώπων

                                       в)

                                       εισφορά υπέρ των επιχειρήσεων ύδρευσης και αποχέτευσης

                           ix)

                           в Испания:

                                       а)

                                       Impuesto sobre la Renta de las Personas Físicas

                                       б)

                                       Impuesto sobre Sociedades

                                       в)

                                       Impuesto sobre la Renta de no Residentes

                           x)

                           във Франция:

                                       а)

                                       impôt sur le revenu

                                       б)

                                       impôt sur les sociétés

                           xi)

                           в Италия:

                                       а)

                                       imposta sul reddito delle persone fisiche

                                       б)

                                       imposta sul reddito delle società

                                       в)

                                       imposta regionale sulle attività produttive

                           xii)

                           в Кипър:

                                       а)

                                       Φόρος Εισοδήματος

                                       б)

                                       Έκτακτη Εισφορά για την Άμυνα της Δημοκρατίας

                           xiii)

                           в Латвия:

                                       а)

                                       uzņēmumu ienākuma nodoklis

                                       б)

                                       iedzīvotāju ienākuma nodoklis

                           xiv)

                           в Литва:

                                       а)

                                       Gyventojų pajamų mokestis

                                       б)

                                       Pelno mokestis

                           xv)

                           в Люксембург:

                                       а)

                                       impôt sur le revenu des personnes physiques

                                       б)

                                       impôt sur le revenu des collectivités

                                       в)

                                       impôt commercial, insofar as this tax is based on trading profits

                           xvi)

                           в Унгария:

                                       а)

                                       személyi jövedelemadó

                                       б)

                                       társasági adó

                                       в)

                                       osztalékadó

                           xvii)

                           в Малта:

                                       а)

                                       taxxa fuq l-income

                           xviii)

                           в Нидерландия:

                                       а)

                                       inkomstenbelasting

                                       б)

                                       vennootschapsbelasting

                           xix)

                           в Австрия:

                                       а)

                                       Einkommensteuer

                                       б)

                                       Körperschaftsteuer

                           xx)

                           в Полша:

                                       а)

                                       podatek dochodowy od osób fizycznych

                                       б)

                                       podatek dochodowy od osób prawnych

                           xxi)

                           в Португалия:

                                       а)

                                       imposto sobre o rendimento das pessoas singulares

                                       б)

                                       imposto sobre o rendimento das pessoas colectivas

                                       в)

                                       derrama para os municípios sobre o imposto sobre o rendimento das pessoas colectivas

                           xxii)

                           в Румъния:

                                       а)

                                       impozitul pe venit

                                       б)

                                       impozitul pe profit

                                       в)

                                       impozitul pe veniturile obținute din România de nerezidenți

                           xxiii)

                           в Словения:

                                       а)

                                       dohodnina

                                       б)

                                       davek od dobička pravnih oseb

                           xxiv)

                           в Словакия:

                                       а)

                                       daň z príjmov právnických osôb

                                       б)

                                       daň z príjmov fyzických osôb

                           xxv)

                           във Финландия:

                                       а)

                                       valtion tuloverot/de statliga inkomstskatterna

                                       б)

                                       yhteisöjen tulovero/inkomstskatten för samfund

                                       в)

                                       kunnallisvero/kommunalskatten

                                       г)

                                       kirkollisvero/kyrkoskatten

                                       д)

                                       korkotulon lähdevero/källskatten å ränteinkomst

                                       е)

                                       rajoitetusti verovelvollisen lähdevero/källskatten för begränsat skattskyldig

                           xxvi)

                           в Швеция:

                                       а)

                                       statlig inkomstskatt

                                       б)

                                       kupongskatt

                                       в)

                                       kommunal inkomstskatt

                           xxvii)

                           в Обединеното кралство:

                                       а)

                                       Income Tax

                                       б)

                                       Corporation Tax.“

               2)

               В член 3, параграф 1 се добавят следните тирета:

                           „—

                           в България:
                           Министъра на финансите или негов упълномощен представител,

                           —

                           в Румъния:
                           Președintele Agenției Naționale de Administrare Fiscală sau un reprezentant autorizat.“

         Член 2
   Текстовете на Арбитражната конвенция и на протокола от 25 май 1999 г., заедно с тези на конвенциите от 21 декември 1995 г. и 8 декември 2004 г., изготвени на български и румънски език (6), са автентични при същите условия като приложимите за останалите езикови варианти на конвенциите и на протокола.
   Член 3
   Арбитражната конвенция и протоколът от 25 май 1999 г., заедно с конвенциите от 21 декември 1995 г. и 8 декември 2004 г. и настоящото решение, влизат в сила по отношение на България и Румъния на 1 юли 2008 г.
   Член 4
   Настоящото решение поражда действие на 1 юли 2008 г.

      Съставено в Люксембург на 23 юни 2008 година.

            За Съвета

            Председател

         I. JARC

      (1)  ОВ L 225, 20.8.1990 г., стр. 10.

      (2)  ОВ C 202, 16.7.1999 г., стр. 1.

      (3)  ОВ C 26, 31.1.1996 г., стр. 1.

      (4)  ОВ C 160, 30.6.2005 г., стр. 1.

      (5)  Вж. стр. 6 от настоящия брой на Официален вестник.

      (6)  Текстовете на конвенциите и протокола на български и румънски език ще бъдат публикувани на по-късна дата в специално издание на ОВ.

      ЕДНОСТРАННИ ДЕКЛАРАЦИИ ОТНОСНО КОНВЕНЦИЯТА ОТ 23 ЮЛИ 1990 Г. ЗА ПРЕМАХВАНЕ НА ДВОЙНОТО ДАНЪЧНО ОБЛАГАНЕ ВЪВ ВРЪЗКА С КОРЕКЦИЯТА НА ПЕЧАЛБИ НА СВЪРЗАНИ ПРЕДПРИЯТИЯ
      Едностранни декларации относно член 7 от Конвенцията за премахване на двойното данъчно облагане във връзка с корекцията на печалби на свързани предприятия:
      Италия, Литва и Малта заявяват, че ще прилагат член 7, параграф 3.
      Едностранни декларации относно член 8 от Конвенцията за премахване на двойното данъчно облагане във връзка с корекцията на печалби на свързани предприятия:
      Декларация на България:
      Понятието „тежки наказания“ означава всякакви наказания, наложени за действия, представляващи административни и данъчни нарушения, включително и нарушения на процесуалното законодателство по установяване и събиране на данъци, както и за престъпления против данъчната система. За „тежко наказание“, наложено на предприятието, се счита и наложено наказание за извършено престъпление против данъчната система на физическо лице от предприятието, чиито действия са повлияли върху размера на данъчните задължения на предприятието или тяхното събиране.
      Декларация на Румъния:
      Понятието „тежко наказание“ засяга извършването на каквото и да е криминално деяние съгласно закона за избягване на данъчното облагане, закона за счетоводството, закона за компаниите или данъчното законодателство. Той включва също така административни санкции за:

                  —

                  отказ да се представят данъчни декларации (заявления) или декларации за информация по искане на данъчните органи,

                  —

                  отказ да се представят документи и сведения по искане на органите на данъчната инспекция,

                  —

                  непредставяне на периодичните финансови документи и счетоводни отчети или предоставяне на такива документи и отчети с невярно съдържание,

                  —

                  действия, включени в данъчните регистри, в съответствие със законодателните актове в сила.

            Декларация на Словашката република:
      Понятието „тежко наказание“ означава санкции, наложени в съответствие с Наказателния кодекс, за престъпни деяния, извършени в нарушение на съответните данъчни закони, закона за данъчната администрация и закона за счетоводството.
      Декларация на Кралство Испания:
      „Тежки наказания“ включва административните санкции за тежки и много тежки нарушения на данъчното законодателство, както и за правонарушения, засягащи публичните финанси.


title: 2009/757/ЕО: Решение на Комисията от 14 октомври 2009 година за удължаване на мандата на Европейската група по етика в науката и новите технологии и на периода на назначение на нейните членове

text:
               15.10.2009

               BG

               Официален вестник на Европейския съюз

               L 270/18

      РЕШЕНИЕ НА КОМИСИЯТА

   от 14 октомври 2009 година
   за удължаване на мандата на Европейската група по етика в науката и новите технологии и на периода на назначение на нейните членове
   (2009/757/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като има предвид, че:

               (1)

               Мандатът на Европейската група по етика в науката и новите технологии (ЕГЕ) бе подновен с Решение 2005/383/ЕО на Комисията (1).

               (2)

               Назначението на членовете на ЕГЕ бе подновено за период от четири години с Решение 2005/754/ЕО на Комисията (2).

               (3)

               Следователно сегашният мандат на ЕГЕ и настоящият период на назначение на нейните членове изтичат на 20 октомври 2009 г.

               (4)

               Необходимо е новата Комисия да подложи на преглед както предмета на мандата на ЕГЕ, така и назначението на нейните членове.

               (5)

               За да може ЕГЕ да продължи дейността си, докато бъдат взети нови решения относно нейния мандат и назначението на нейните членове, настоящият мандат на ЕГЕ и периодът на назначение на нейните членове следва да бъдат удължени,

         РЕШИ:
   Член 1
   С настоящото се удължава сегашният мандат на ЕГЕ, определен в Решение 2005/383/ЕО, докато настоящото решение бъде заменено.
   С настоящото се удължава периодът на назначение на членовете на ЕГЕ, определен в Решение 2005/754/ЕО, докато настоящото решение бъде заменено.
   Член 2
   Настоящото решение влиза в сила на 21 октомври 2009 г.

      Съставено в Брюксел на 14 октомври 2009 година.

            За Комисията

         José Manuel BARROSO

            Председател

      (1)  ОВ L 127, 20.5.2005 г., стр. 17.

      (2)  ОВ L 284, 27.10.2005 г., стр. 6.


title: Решение на Съвета от 12 юни 2006 година относно подписване и сключване на временно споразумение за търговия и свързаните с търговията въпроси между Европейската общност, от една страна, и Република Албания, от друга страна

text:
Важна правна забележка

|

32006D0580

Официален вестник n° L 239 , 01/09/2006 стр. 0001 - 0001

		Решение на Съветаот 12 юни 2006 годинаотносно подписване и сключване на временно споразумение за търговия и свързаните с търговията въпроси между Европейската общност, от една страна, и Република Албания, от друга страна(2006/580/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133, във връзка с член 300, параграф 2, първа алинея и член 300, параграф 3, първо изречение от него,като взе предвид предложението на Комисията,като има предвид, че:(1) До влизането в сила на Споразумението за стабилизация и асоцииране между Европейските общности и техните държави-членки, от една страна, и Република Албания, от друга страна, подписано в Люксембург на 12 юни 2006 г. е необходимо да бъде одобрено временно споразумение за търговия и свързаните с търговията въпроси между Европейската общност, от една страна, и Република Албания, от друга страна.(2) Търговските разпоредби, съдържащи се в Споразумението, са от изключително естество, свързано с политиката, прилагана в рамките на процеса на стабилизация и асоцииране и няма да съставляват за Европейския съюз, прецедент в търговската политика на Общността по отношение на които и да било трети страни, различни от тези от Западните Балкани.(3) Споразумението следва да бъде подписано и одобрено,РЕШИ:Член 11. Временното споразумение за търговия и свързаните с търговията въпроси между Европейската общност, от една страна, и Република Албания, от друга страна (наричано по-долу "Споразумението"), приложенията и протоколите, приложени към него, както и декларациите, приложени към заключителния акт, се одобряват с настоящото от името на Общността.2. Текстовете, упоменати в параграф 1, са приложени към настоящото решение.Член 2Оправомощава председателя на Съвета да посочи лице/а упълномощено/и да подпише/подпишат от името на Общността Споразумението и да депозира/депозират документа за одобрение, предвиден в член 56 от Споразумението.Съставено в Люксембург на 12 юни 2006 година.За СъветаПредседателU. Plassnik--------------------------------------------------


title: 2014/253/ЕС: Решение на Европейския парламент и на Съвета от 16 април 2014 година за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (заявление EGF/2012/004 ES/Grupo Santana, подадено от Испания)

text:
               7.5.2014

               BG

               Официален вестник на Европейския съюз

               L 134/42

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 16 април 2014 година
   за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (заявление EGF/2012/004 ES/Grupo Santana, подадено от Испания)
   (2014/253/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (1), и по-специално член 12, параграф 3 от него,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006 (2), и по-специално член 23, втора алинея от него,
   като взеха предвид Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014 — 2020 (3), и по-специално член 12 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (4), и по-специално точка 13 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден с цел да се предоставя допълнителна подкрепа на работниците, съкратени в резултат на големи структурни промени в моделите на световната търговия вследствие на глобализацията, и да се подпомага тяхната реинтеграция на пазара на труда.

               (2)

               Както е посочено в член 12 от Регламент (ЕС, Евратом) № 1311/2013 ЕФПГ не може да надхвърля максималния годишен размер от 150 милиона евро (по цени от 2011 г.).

               (3)

               На 16 май 2012 г. Испания подаде заявление за мобилизиране на ЕФПГ във връзка със съкращения в предприятието Grupo Santana и в 15 от доставчиците и производителите надолу по веригата, което беше допълвано с още информация до 28 ноември 2013 г. Заявлението отговаря на изискванията за определяне на финансовото участие, установени в член 10 от Регламент (ЕО) № 1927/2006. Поради това Комисията предлага да бъдат мобилизирани средства в размер на 1 964 407 EUR.

               (4)

               Независимо от това че Регламент (ЕО) № 1927/2006 е отменен, той продължава да се прилага за заявления, подадени до 31 декември 2013 г., в съответствие с член 23, втора алинея от Регламент (ЕС) № 1309/2013.

               (5)

               С оглед на гореизложеното следва да бъдат мобилизирани средства от ЕФПГ за предоставяне на финансово участие по заявлението, подадено от Испания,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2014 година се мобилизират средства от Европейския фонд за приспособяване към глобализацията за осигуряването на 1 964 407 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 16 април 2014 година.

            За Европейския парламент

            Председател

         M. SCHULZ

            За Съвета

            Председател

         D. KOURKOULAS

      (1)  ОВ L 406, 30.12.2006 г., стр. 1.

      (2)  ОВ L 347, 20.12.2013 г., стр. 855.

      (3)  ОВ L 347, 20.12.2013 г., стр. 884.

      (4)  ОВ C 373, 20.12.2013 г., стр. 1.


title: Решение на Изпълнителния комитет от 28 април 1999 година относно общите принципи за заплащането на информатори и внедрени лица (SCH/Сom-ex (99)8 Rev 2)

text:
Важна правна забележка

|

41999D0008

Официален вестник n° L 239 , 22/09/2000 стр. 0417 - 0419 специално чешко издание глава 19 том 02 стр. 382  - 384 специално испанско издание глава 19 том 02 стр. 382  - 384 специално унгарско издание глава 19 том 02 стр. 382  - 384 специално литвийско издание глава 19 том 02 стр. 382  - 384 LV.ES глава 19 том 02 стр. 382  - 384 MT.ES глава 19 том 02 стр. 382  - 384 PL.ES глава 19 том 02 стр. 382  - 384 SK.ES глава 19 том 02 стр. 382  - 384 специално словенско издание глава 19 том 02 стр. 382  - 384

		19990428Решение на Изпълнителния комитетот 28 април 1999 годинаотносно общите принципи за заплащането на информатори и внедрени лица(SCH/Сom-ex (99)8 Rev 2)ИЗПЪЛНИТЕЛНИЯТ КОМИТЕТ,като взе предвид член 132 от Конвенцията за прилагане на Споразумението от Шенген,като взе предвид членове 70—76 от посочената по-горе конвенция,РЕШИ:Изпълнителният комитет одобрява решението, прието от централната група на 22 март 1999 г. относно общите принципи за заплащането на информатори и внедрени лица (SCH/С (99)25 и SCH/Stup (98)72 Rev 2).Съставено в Люксембург на 28 април 1999 година.ПредседателC. H. Schapper--------------------------------------------------19990428SCH/Stup (98)72 Rev 2Относно: Общи принципи за заплащането на информатори и внедрени лица1. ВъведениеПроцесът на интернационализиране на свързаната с наркотици престъпност, както и на тежката и организираната престъпност, се разгръща и вътре в самото шенгенско пространство.Извършителите на престъпления демонстрират все по-професионален подход при незаконния трафик на наркотици, като гъвкаво се приспособяват към промените в геополитическата, правната, икономическата и технологичната рамка, използват организирани структури, умело съчетават своите незаконни действия с дейности в законните сектори на икономиката и не се поколебават да си служат с насилие или със заплаха срещу лица или собственост, както и да се възползват от своето влияние в политиката, икономиката и публичната администрация, за да постигнат своите цели, а именно извличане на максимална печалба и домогване до властта.Методът на действие на организациите, които се занимават с трафик на наркотици, се характеризира със специализация, разпределение на работата и както външно, така и вътрешно разделение. Незаконните печалби се "реинвестират" в нови престъпни дейности или се инжектират в легални икономически мрежи с цел спечелване на влияние или изграждане на престъпен монопол.Дори специализираните методи за разследване все повече губят своята ефективност. Активното събиране на информация под прикритие, съчетано с оперативните методи за издирване, а също и системният анализ придобиха все по-голямо значение с оглед идентифициране и борба с организираната престъпност в сферата на наркотиците. В това отношение специално внимание следва да се отдели на системното, координираното и целенасоченото ползване на информатори и внедрени лица.За да може тази дейност да хвърли светлина върху престъпните организации и структури, е необходимо информаторите и внедрените лица да се ползват с доверието на престъпниците.Именно поради тази причина председателството проведе анкета в шенгенските държави с помощта на документ SCH/Stup (98) 25, като впоследствие предостави отговорите на анкетата на разположение на тези държави с документ SCH/Stup (98) 60 Rev. Проучването показа, че правната обстановка, а частично и практиката при заплащане на информатори и внедрени лица, твърде много се отличава в различните държави. Ето защо работната група "Наркотици" реши на своето заседание от 21 октомври 1998 г. да разработи общи принципи с незадължителен характер за заплащането на информаторите и внедрените лица, както и за отпускането на нематериални облаги на тези лица.Изложените по-долу принципи, които се отнасят до заплащането на информатори и внедрени лица, трябва да се считат за насоки, които нямат задължителен характер в шенгенското пространство и представляват принос за подобряване полицейското и митническото сътрудничество в тази твърде чувствителна област. Тези общи принципи трябва същевременно да служат като основни жалони за държавите, които са в процес на разработване или допълване на нормативната си уредба в тази област.2. Общи положенияЧесто мотивите на информаторите и внедрените лица да сътрудничат на полицейските или митническите органи са от финансов характер. Ето защо е целесъобразно да се създадат финансови стимули, които да отчитат реалностите на пазара и едновременно с това да съответстват на условията им на живот, на качествата, които са необходими за осъществяване на конкретната мисия, на риска, на който се излагат, както и на резултата от проучването. Същевременно се взимат под внимание и съображения от икономически характер, които се дължат на факта, че използването на информатори и внедрени лица често излиза по-евтино.Спазването в цялото шенгенско пространство на изложените по-долу основни насоки по-специално ще даде възможност за съобразяване с тактическите и правните изисквания към разследванията в областта на наркотиците, при едновременно отчитане на двустранните и регионалните особености или на спецификата на закононарушенията. Освен това по този начин ще се избегне нежеланата двустранна или в шенгенски мащаб конкуренция между полицейските или митнически органи, които използват информатори и внедрени лица, а оттук и т.нар. туризъм на информатори и внедрени лица.3. ПринципиИзложените по-долу принципи не засягат националното законодателство.Заплащането на информатори и внедрени лица би трябвало да бъде поставено в зависимост от резултата от разследването, което се провежда от органите по наказателно преследване и/или от отстранената опасност благодарение на предприетите мерки, от една страна, и от степента на лична ангажираност и на риска, който той е поел, от друга страна. Финансовият стимул не бива да подтиква информатора и внедреното лице към извършване на престъпление.Специфичните критерии са, както следва:- обемът информация и получените в резултат от нея резултати, например цената и количеството на иззетите наркотици, броят и качествата на разпитаните престъпници и/или стойността на конфискуваните вещи;- качеството на информацията, например информация, която може стратегически или тактически да се използва по отношение следните аспекти: modus operandi и логистика на престъпниците, цели на престъпната организация или реакция на престъпните структури на мерките, предприети от органите по наказателно преследване;- личните качества на информатора и внедреното лице, например степента му на ангажираност, специфичните пречки, рискът и опасностите, на които се излага, неговата надеждност и мотивация;- значимостта на организацията/престъпната структура, както и на проучването на престъпната дейност на нейните членове, тяхното влияние в престъпните среди, степента на влияние в тази среда, реалните или предвидими щети, общественият отклик на конкретния случай и начинът, по който този случай се вписва в местната престъпна обстановка, включително в рамките на стратегическа обработка на информацията.Заплащането по принцип се обвързва със сътрудничеството по конкретни случаи. Не се предвижда отпускане на постоянна финансова издръжка на информаторите и внедрените лица.Възможно е също така да се предприемат специални мерки за защита или подпомагане на информатора и внедреното лице след изпълнение на възложената му задача (като например защита на свидетелите), както и мерки, които се отнасят до социалната му защита.Направените разходи от информатора и внедреното лице могат да се възстановят в специфични случаи.Заплащането се извършва след изпълнение на възложената задача. Допускат се частични плащания след изпълнение на различни етапи от възложената задача. Не следва да се изплащат авансово суми.Правната уредба в областта на данъчното облагане и общественото осигуряване запазва изцяло валидността си по отношение на този вид доходи.Тези разноски по принцип са за сметка на полицейския или митническия орган, който води разследването. Когато дадено разследване се провежда съвместно от няколко шенгенски органи, е целесъобразно достатъчно рано да се постигне съгласие по отношение разпределението на разноските. Финансови вноски на трети лица по принцип не би трябвало да се включват в заплащането.Възможно е да се предоставят нематериални облаги при спазване на действащите национални разпоредби в различните шенгенски държави, които да се считат за материални вноски. По-специално, могат да бъдат взети под внимание естеството на облагата, нейното значение за информатора и внедреното лице и разходите, свързани с отпускането на тази облага, които са различни в зависимост от държавата. Защитата на информатора в опасни ситуации, облекчаването на условията на задържане и в зависимост от националното право, частично приспадане или пълно отпадане на наказание, също спадат в категорията на нематериалните облаги.В случай на неизпълнение на възложената задача от страна на информатора или внедреното лице, например при неспазване на споразумението, при извършване на престъпление, при умишлено или непредпазливо съобщаване на невярна информация или в случай на виновно неспазване на получени инструкции или съзнателно отклоняване от тактически указания, заплащането може, в зависимост от размера на неизпълнението, да бъде намалено, отказано или, ако вече е било изплатено, да бъде възстановено в пълен размер. В този случай и ако са засегнати или могат да бъдат засегнати две или няколко шенгенски държави, участващите в операцията национални органи взаимно се нотифицират в най-кратки срокове ("предупредително съобщение").Целесъобразно е да се извършва обмен на информация между компетентните централни органи по отношение на действащите критерии в различните държави в сферата на заплащането.--------------------------------------------------


title: 2011/138/ЕС: Решение на Съвета от 28 февруари 2011 година за изменение на Решение 2010/248/ЕС за адаптиране на обезщетенията, предвидени в Решение 2003/479/ЕО и Решение 2007/829/ЕО относно правилата, приложими за националните експерти и военния личен състав, командировани към генералния секретариат на Съвета

text:
               4.3.2011

               BG

               Официален вестник на Европейския съюз

               L 59/41

         РЕШЕНИЕ НА СЪВЕТА
   от 28 февруари 2011 година
   за изменение на Решение 2010/248/ЕС за адаптиране на обезщетенията, предвидени в Решение 2003/479/ЕО и Решение 2007/829/ЕО относно правилата, приложими за националните експерти и военния личен състав, командировани към генералния секретариат на Съвета
   (2011/138/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 41, параграф 1 от него,
   като взе предвид Договора за функционирането на Европейския съюз, и по-специално член 240, параграф 2 от него,
   като има предвид, че:

               (1)

               Член 15, параграф 7 от Решение 2003/479/ЕО на Съвета (1) и член 15, параграф 6 от Решение 2007/829/ЕО на Съвета (2) предвиждат, че дневните пари и месечните обезщетения на националните експерти и военния личен състав, командировани към генералния секретариат на Съвета, се актуализират всяка година без обратна сила в зависимост от изменението на основните трудови възнаграждения на длъжностните лица на Съюза в Брюксел и Люксембург.

               (2)

               С Решение 2010/248/ЕС на Съвета (3) се приложиха сумите, установени с Регламент (ЕС, Евратом) № 1296/2009 на Съвета от 23 декември 2009 г. за адаптиране, считано от 1 юли 2009 г., на възнагражденията и пенсиите на длъжностните лица и другите служители на Европейския съюз и на корекционните коефициенти, прилагани по отношение на тях (4), считано от 1 май 2010 г.

               (3)

               С решение от 24 ноември 2010 г. по дело C-40/10 Съдът отмени член 2 и членове 4—18 от Регламент (ЕС, Евратом) № 1296/2009, с които се установява процент на годишно адаптиране за 2009 г. от + 1,85 %. С Регламент (ЕС, Евратом) № 1190/2010 (5) Съветът измени Регламент (ЕС, Евратом) № 1296/2009 и установи процента на годишното адаптиране за 2009 г. на + 3,7 %.

               (4)

               Решение 2010/248/ЕС на Съвета следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2010/248/ЕС се изменя, както следва:

               1.

               Член 1, параграф 1 се заменя със следния текст:
               „1.   В член 15, параграф 1 от Решение 2003/479/ЕО и в член 15, параграф 1 от Решение 2007/829/ЕО сумите 30,75 EUR и 122,97 EUR се заменят съответно с 31,89 EUR и 127,52 EUR.“

               2.

               Член 1, параграф 2 се заменя със следното:
               „2.   В член 15, параграф 2 от Решение 2003/479/ЕО и в член 15, параграф 2 от Решение 2007/829/ЕО таблицата се заменя със следното:

                              „Разстояние между мястото на произход и мястото на командироване
                              (в километри)

                              Сума в евро

                              0—150

                              0,00

                              > 150

                              81,96

                              > 300

                              145,72

                              > 500

                              236,81

                              > 800

                              382,54

                              > 1 300

                              601,13

                              > 2 000

                              719,55“ “

               3.

               Член 1, параграф 3 се заменя със следното:
               „3.   В член 15, параграф 4 от Решение 2003/479/ЕО сумата 30,75 EUR се заменя с 31,89 EUR.“

         Член 2
   Настоящото решение влиза в сила в деня на публикуването му в Официален вестник на Европейския съюз.

   Прилага се от 1 май 2010 г.

      Съставено в Брюксел на 28 февруари 2011 година.

            За Съвета

            Председател

         FELLEGI T.

      (1)  ОВ L 160, 28.6.2003 г., стр. 72.

      (2)  ОВ L 327, 13.12.2007 г., стр. 10.

      (3)  ОВ L 110, 1.5.2010 г., стр. 31.

      (4)  ОВ L 348, 29.12.2009 г., стр. 10.

      (5)  ОВ L 333, 17.12.2010 г., стр. 1.


title: Решение на Комисията от 4 декември 2006 година относно сключването от името на Европейската общност за атомна енергия на Рамково споразумение за многостранна ядрена програма за околната среда в Руската федерация и на Протокол относно искове, процесуални действия и компенсации към Рамковото споразумение за многостранна ядрена програма за околната среда в Руската федерация (нотифицирано под номер C(2006) 5219)

text:
Важна правна забележка

|

32006D0890

Официален вестник n° L 343 , 08/12/2006 стр. 0085 - 0086 Официален вестник n° L 142 , 05/06/2007 стр. 0753 - 0759

		Решение на Комисиятаот 4 декември 2006 годинаотносно сключването от името на Европейската общност за атомна енергия на Рамково споразумение за многостранна ядрена програма за околната среда в Руската федерация и на Протокол относно искове, процесуални действия и компенсации към Рамковото споразумение за многостранна ядрена програма за околната среда в Руската федерация(нотифицирано под номер C(2006) 5219))(2006/890/Евратом)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност за атомна енергия, и по-специално член 101, параграф 2 от него,като има предвид, че:(1) В съответствие с директивите, приети с решение на Съвета от 10 април 2000 г., Комисията взе участие в преговорите с Руската федерация за Споразумение за многостранна ядрена програма за околната среда в Руската федерация и Протокол относно искове, процесуални действия и компенсации.(2) На 21 май 2003 г. в Стокхолм бяха подписани Рамково споразумение за многостранна ядрена програма за околната среда в Руската федерация (MNEPR) и Протокол относно искове, процесуални действия и компенсации към Рамковото споразумение за MNEPR(3) Рамковото споразумение е подписано от Европейската общност, Европейската общност за атомна енергия, Норвегия, Швеция, Дания, Финландия, Белгия, Франция, Германия, Обединеното кралство, Нидерландия и Русия.(4) С Рамковото споразумение за MNEPR се създава многостранна правна рамка за проекти в областта на ядрените изследвания, изпълнявани в Северозападна Русия, а протоколът относно искове, процесуални действия и компенсации има за цел разрешаването на свързани с юридическата отговорност въпроси, възникващи във връзка действията, предприемани в този контекст.(5) MNEPR е разработена, за да улесни проектите, които се занимават с проблеми, свързани с радиоактивните отпадъци и изразходвано ядрено гориво, както и за подготовката на излизане от действие на ядрени подводници и ледоразбивачи в Руската федерация. Първоначално програмата е съсредоточена върху северозападния регион, но в Рамковото споразумение се уточнява, че MNEPR може да се прилага за проекти или всякаква друга форма на сътрудничество в други области на ядрените дейности, в това число ядрена безопасност, ако заинтересованите страни се споразумеят за това.(6) Настоящият двустранен меморандум за съгласие, подписан между Европейската комисия от името на Общностите и Руската федерация през 1995 г., обхващащ изпълнението на програми за техническа помощ в областта на ядрената безопасност, както и програми, свързани с ядрената отговорност, не се прилага за проекти в рамките на новия инструмент за сътрудничество в областта на ядрената безопасност.(7) Всички държави-членки на ЕС, подписали Рамковото споразумение, са изпратили своите инструменти за ратифициране на своите депозитари, като последно бе Обединеното кралство, което ратифицира Рамковото споразумение през месец април 2006 г.(8) Европейската общност за атомна енергия вече може да сключи Рамковото споразумение за MNEPR,ПРИЕ НАСТОЯЩОТО РЕШЕНИЕ:Член единствен1. Рамковото работно споразумение за многостранна ядрена програма за околната среда в Руската федерация и Протоколът относно искове, процесуални действия и компенсации към Рамково работно споразумение за многостранна ядрена програма за околната среда в Руската федерация се сключват от името на Европейската общност за атомна енергия.2. Текстовете на Рамковото споразумение и протокола са приложени към настоящото решение.Адресати на настоящото решение са държавите-членки.Съставено в Брюксел на 4 декември 2006 година.За КомисиятаBenita Ferrero-WaldnerЧлен на Комисията--------------------------------------------------